Δραστηριότητες+Σχολείων

Δείτε τις Εκπαιδευτικές Δραστηριότητες του 1ου Δ. Σ. Πανοράματος
media type="custom" key="22354424" align="center"

Θέλετε ν' ακούσετε το τραγούδι (θούριο) του σχολείου μας;
media type="file" key="Θούριος 1ου.mp3" width="240" height="20"

**Εισήγηση στο 4ο Μαθητικό Συνέδριο Πληροφορικής Κεντρικής Μακεδονίας** με θέμα: //"Έρευνα για τη συμπεριφορά των κατοίκων του Πανοράματος σε θέματα εξοικονόμησης ενέργειας"//

media type="custom" key="21815208" width="995" height="503" align="left"

= Εκπαιδευτική εκδρομή στο Περιβαλλοντικό Πάρκο Κορώνειας- Βόλβης =

Ως ανταμοιβή για τις επιτυχείς παρουσιάσεις μας στο Συνέδριο Πληροφορικής πραγματοποίησαμε μια εκδρομή στο Περιβαλλοντικό Πάρκο των Λιμνών Κορώνειας - Βόλβης, όπου είχαμε την ευκαιρία να μελετήσουμε την σπάνια ορνιθοπανίδα του οικοσυστήματος και να απολαύσουμε μια βόλτα με ποδήλατα στα παράλια των λιμνών.

media type="custom" key="22326546"

=** Η τελετή αποφοίτησης **=

media type="custom" key="22328910" width="136" height="140"

Την Τετάρτη 13/6/2012 πραγματοποιήθηκε στο σχολείο μας η γιορτή αποφοίτησης των μαθητών-τριών της Στ΄Τάξης, την οποία ετοίμασαν τα παιδιά με πολύ κέφι και μεράκι, για να δώσουν το δικό τους στίγμα στην ολοκλήρωση των σπουδών τους στο Δημοτικό.

Το θέμα ήταν εμπνευσμένο από τον εορτασμό των 100 χρόνων από την απελευθέρωση της Θεσσαλονίκης από τον Τουρκικό ζυγό, θέλοντας έτσι να προβάλλουν τη συμβασιλεύουσα και συμπρωτεύουσα της χώρας μας, πραγματοποιώντας όμως κι ένα οδοιπορικό από ανατολικά προς τα δυτικά, ταξιδεύοντας έτσι στις τοποθεσίες-σύμβολα της Μακεδονίας μας.

Την ξενάγηση αυτή ακολούθησε η αναβίωση γεγονότων από το 1912 ως και τις μέρες μας περίπου, δοσμένη μέσα από τα παραδοσιακά επαγγέλματα της εποχής, την κοινωνική ζωή και τις συνήθειες των κατοίκων που αποτελούσαν το ξεχωριστό πληθυσμιακό μωσαϊκό της πόλης μας, παρουσιασμένα σ' ένα δρώμενο που συγκίνησε αλλά κι εξέπληξε ευχάριστα όσους το παρακολούθησαν που γεμάτοι από ενθουσιασμό καταχειροκρότησαν τα παιδιά μας. Ακολούθησε δεξίωση που οργάνωσε ο Σύλλογος Γονέων και Κηδεμόνων, όπου οι παρευρισκόμενοι διασκεδάσαμε ως αργά το βράδυ.

Η ερμηνεία των μικρών μας ταλέντων, ο άψογος συγχρονισμός και η πολύ καλή οργάνωση όλων των φάσεων της εκδήλωσης μας δίνουν την ευκαιρία να τους συγχαρούμε και να τους ευχηθούμε να χαρίζουν πάντα τέτοιες στιγμές όπου κι αν βρίσκονται και να έχουν μία εποικοδομοιτική φοίτηση στο Γυμνάσιο.

Συμμετοχή στο Πρόγραμμα "Junior Achievement- More than Money"


Το ΣΤ΄2 ολοκλήρωσε με επιτυχία τη συνεργασία με το Σωματείο Επιχειρηματικότητα Νέων (ΣΕΝ) - Junior Achievement. Το πρόγραμμα «JA More than Money» στην πρωτοβάθμια εκπαίδευση απευθύνεται σε μαθητές πέμπτης, έκτης δημοτικού και έχει σαν στόχο να εξοικειώσει τα παιδιά με έννοιες σχετικές με τη διαχείριση των χρημάτων όπως έσοδα, έξοδα, αποταμίευση. Το πρόγραμμα περιελάμβανε έξι ενότητες οι οποίες υλοποιήθηκαν μέσα στην τάξη με τους εκπαιδευτικούς Κατερίνα Τσίτα και Δημήτρη Πολύχρο, καθώς και την εθελοντική υποστήριξη του Διευθυντή του καταστήματος της τράπεζας HSBC στη Θεσσαλονίκη, κ. Στάθη Καρολίδη, Διεύθυνση Χρηματοοικονομικών Υπηρεσιών Ιδιωτών. Οι μαθητές εξοικειώθηκαν με έννοιες όπως: Διαφήμιση, Επιχείρηση, Επιχειρησιακό πλάνο, Καταναλωτής, Κατάθεση, Κέρδος, Υπάλληλος, Επιχειρηματίας, Εκτίμηση, Έξοδα, Εισόδημα, Ενδιαφέροντα, Επαγγελματικές δεξιότητες, Έρευνα Αγοράς, Διαχείριση χρημάτων, Αποταμίευση, Μοιράζω, Ξοδεύω. Επίσης, ανέπτυξαν δεξιότητες όπως ανάλυση και ταξινόμηση δεδομένων, καταιγισμός ιδεών, σύγκριση δεδομένων, ανάπτυξη κριτικής σκέψης, ανάληψη αποφάσεων, ομαδικότητα, επίλυση προβλημάτων, ανάπτυξη λεξιλογίου, ανάπτυξη καινοτόμου σκέψης. Τέλος, οι μαθητές έλαβαν πιστοποιητικά συμμετοχής. = =

Περπατώντας στους Δρόμους του Νερού της Πέλλας
Tην Παρασκευή 1/6/2012 πραγματοποίησε το σχολείο μας εκπαιδευτική επίσκεψη στην ομορφότερη περιοχή του κάμπου των Γιαννιτσών, που βρίσκεται επιπλέον πολύ κοντά στις αρχαιότητες της Πέλλας και δίπλα στις πλουσιότερες πηγές του πόσιμου νερού της Μακεδονικής γης.Εκεί λοιπόν που τα πλατάνια και τα ρυάκια αφθονούν, βρίσκονται οι πηγές της Νέας Αραβησσού, οι οποίες τροφοδοτούν με 5000 κυβικά μέτρα άριστης ποιότητας νερού ανά ώρα τη γύρω περιοχή και την πόλη μας μέσω του ποταμού Λουδία. Οι κάτοικοι του χωριού είναι απόγονοι των προσφύγων που ήρθαν από την παλιά Αραβησσό της Καππαδοκίας το 1924 στη χώρα μας κι επέλεξαν αυτή την τοποθεσία, επειδή τους θύμιζε τον τόπο του ξεριζωμού τους. Οι άφθονες πηγές και η μαγευτική φύση γοήτευσαν και μας άλλωστε, όπως και η εμπειρία και η γνώση που αποκομίσαμε περπατώντας τους «Δρόμους του νερού της Πέλλας» και αφού ξεναγηθήκαμε από τον κ. Χρήστο Χελβατζόγλου, συζητήθηκαν τρόποι εξοικονόμησης νερού και μέτρα για την προστασία των υδάτινων πόρων. Έπειτα, οι μικροί οικολόγοι έχοντας προσλάβει μια μοναδική βιωματική γνώση πήραν το δρόμο του γυρισμού γεμάτοι όμορφες εικόνες και στιγμές ξενοιασιάς.
 * [[image:aravissos.jpg]] ||